Αλέξανδρος Καλογέρης

Ο Αλέξανδρος Καλογέρης (γεννημένος 14 Μαΐου 1986, Αθήνα) είναι Έλληνας επαγγελματίας ποδοσφαιριστής. Κατά τη διάρκεια της μακρόχρονης ποδοσφαιρικής του καριέρας φόρεσε τη φανέλα διαφόρων ομάδων όλων των επαγγελματικών κατηγοριών, αγωνιζόμενος στις θέσεις του κέντρου και κυρίως ως ανασταλτικός μέσος.

 Ποδοσφαιρική καριέρα 
Ο Καλογέρης ξεκίνησε να παίζει ποδόσφαιρο στις ακαδημίες του Πρωτέα Παλαιάς Φωκαίας, από όπου μεταπήδησε στο Μαρκό και στο πρωτάθλημα της Δ’ Εθνικής. Το 2008 πήρε μεταγραφή στον ΠΑΣ Γιάννενα, ο οποίος αγωνίζονταν τότε στο πρωτάθλημα της Football League. Δεν μπόρεσε να βρει περισσότερες από 2 συμμετοχές στο βασικό σχήμα και στα μέσα της σεζόν μετακόμισε στον Κεραυνό Κερατέας όπου αγωνίστηκε μέχρι το καλοκαίρι του 2010.

Τη σεζόν 2010-11 τον απέκτησε η Βέροια. Με τη «Βασίλισσα του Βορρά» αγωνίστηκε για μια τριετία, κερδίζοντας την άνοδό της στην κορυφαία κατηγορία (2011-12), στην οποία και αγωνίστηκε κατά την επόμενη χρονιά (2012-13). Ο Καλογέρης υπήρχε βασικό γρανάζι της ομάδας του στην Ά Εθνική, συμμετέχοντας σε 29 αγώνες. O Καλογέρης στη Super League . 

Στις 23 Ιουνίου 2013 υπέγραψε διετές συμβόλαιο με τον  ΠαναιτωλικόΑλέξανδρος Καλογέρης – Παίκτης του Παναιτωλικού!Στον Παναιτωλικό ο Καλογέρης
Ωστόσο, το Γενάρη του 2014, επιδιώκοντας μεγαλύτερη αγωνιστική παρουσία, παραχωρήθηκε δανεικός για έξι μήνες στη Νέα Σαλαμίνα. Δανεικός στη Νέα Σαλαμίνα ο ΚαλογέρηςΑπό τον Παναιτωλικό στην Κύπρο ο Καλογέρης Επέστρεψε στο Αγρίνιο και το Γενάρη του 2015, έλυσε κοινή συναινέσει το συμβόλαιο του με τους Αγρινιώτες. Αποχωρεί ο Καλογέρης

Στις 15 Ιανουαρίου 2015 υπέγραψε συμβόλαιο με τον Άρη Θεσσαλονίκης.Καλογέρης και επίσημα στον Άρη
Σημαντικό ρόλο στην απόφασή του Καλογέρη να αφήσει μια ομάδα της Α΄ Εθνικής και να πάει να αγωνισθεί στη Γ’ Εθνική, έπαιξε η παρουσία του Δημήτρη Καλαϊτζίδη τον οποίο είχε προπονητή του και κατά τη θητεία του στη Βέροια.Καλογέρης: Συνειδητή απόφαση να έρθω στον Άρη
Αν και η αποτυχία του Άρη να πετύχει την άνοδο στη 2η Κατηγορία σηματοδότησε την άρση συνεργασίας του συλλόγου με τον Καλαϊτζίδη Τέλος Κάλας και Καλαϊτζίδης από τον Άρη, ο Καλογέρης παρέμεινε στην ομάδα και τη σεζόν 2015-2016, αποτελώντας μάλιστα βασικό και αναντικατάστατο στέλεχος της ομάδας. Στον Άρη κατέγραψε 37 συνολικά συμμετοχές και ένα τέρμα. Πραγματοποίησε το ντεμπούτο του με την κίτρινη φανέλα στις 28 Ιανουαρίου 2015, στον νικηφόρο (με 3-1) εντός έδρας αγώνα της ομάδας του με τον ορφέας Ελευθερούπολης. Άρης-Ορφέας Ελευθερούπολης 3-1 Σημείωσε το μοναδικό του τέρμα με τον Άρη στις 13 Φεβρουαρίου 2016, πετυχαίνοντας το τρίτο γκολ της ομάδας του απέναντι στον Ηρακλή Αμπελοκήπων. Πάτησε "γκάζι" ο Άρης, 3-0 τον Ηρακλή Αμπελοκήπων 
Το Ιούλιο του 2016 έμεινε ελεύθερος από τον Άρη και συνεχίζει έκτοτε στον Απόλλωνα Καλαμαριάς (νυν Απόλλων Πόντου).Ανακοίνωσε Καλογέρη ο Απόλλων Καλαμαριάς!

Κατά την πολυετή θητεία του στην ομάδα αγωνίστηκε τόσο στο πρωτάθλημα της Β’ όσο και της Γ’ Εθνικής. Μάλιστα κατέγραψε κι ένα καταπληκτικό ρεκόρ αδιάλειπτων συμμετοχών καθώς από το καλοκαίρι του 2021 αγωνίστηκε σε όλα τα επίσημα παιχνίδια της ομάδας του, χωρίς να χάσει ούτε ένα αγωνιστικό λεπτό (αγωνίστηκε συνολικά σε 81 αγώνες Σούπερ Λιγκ 2 και άλλους επτά για το Κύπελλο Ελλάδας) σε τρεiς διαδοχικές σεζόν. (2021-24) Το βιονικό ρεκόρ του Αλέξανδρου Καλογέρη! 

 Παραπομπές 

 Πηγές 
 Προφίλ Α. Καλογέρη στο transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Γ.Σ. Μαρκό
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές  Νέας Σαλαμίνας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας